## Uredba o izmjenama i dopunama Uredbe o unutarnjem ustrojstvu Ministarstva vanjskih i europskih poslova

### NN 57/2012 (23.5.2012.), Uredba o izmjenama i dopunama Uredbe o unutarnjem ustrojstvu Ministarstva vanjskih i europskih poslova

VLADA REPUBLIKE HRVATSKE

1413

Na temelju članka 65. Zakona o vanjskim poslovima (»Narodne novine«, broj 48/96) i članka 63. stavka 2. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 17. svibnja 2012. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA VANJSKIH I EUROPSKIH POSLOVA

Članak 1.

U Uredbi o unutarnjem ustrojstvu Ministarstva vanjskih i europskih poslova (»Narodne novine«, broj 10/2012) u članku 2. stavku 1. u alineji 9. riječi: »Samostalna služba za diplomatski protokol« zamjenjuju se riječima: »Diplomatski protokol«, a u alinejama 10. i 12. riječi: »Samostalna služba« zamjenjuju se riječima: »Samostalni sektor«.

Članak 2.

U članku 6. stavak 2. mijenja se i glasi:

» U Upravi za europske poslove ustrojavaju se:

3.1. Sektor za europske bilateralne poslove;

3.2. Sektor za koordinaciju europskih poslova«.

Članak 3.

Naslov iznad članka 7. mijenja se i glasi: »3.1. Sektor za europske bilateralne poslove«.

U članku 7. stavku 1. riječi: »Sektor za bilateralne poslove sa članicama Europske unije osigurava provođenje utvrđene vanjske politike Republike Hrvatske u bilateralnim odnosima s europskim državama, članicama EU;« zamjenjuju se riječima: »Sektor za europske bilateralne poslove osigurava provođenje utvrđene vanjske politike Republike Hrvatske u bilateralnim odnosima s državama članicama EU i EFTA-e te drugim europskim državama za koje ova Uredba predviđa nadležnost Sektora za europske bilateralne poslove;«.

U stavku 2. naziv sektora mijenja se i glasi: »Sektor za europske bilateralne poslove« u odgovarajućem padežu.

Članak 4.

Naslov iznad članka 11. mijenja se i glasi: »3.2. Sektor za koordinaciju europskih poslova«.

U članku 11. stavku 1. riječi: »Sektor za politike Europske unije i koordinaciju priprema nacionalnih stajališta« zamjenjuju se riječima: »Sektor za koordinaciju europskih poslova«, a iza riječi: »u okviru rada tijela osnovanih na temelju Sporazuma o stabilizaciji i pridruživanju;« dodaju se riječi: »prati napredak država kandidatkinja za članstvo u Europskoj uniji u procesu pridruživanja Europskoj uniji te prati regionalnu bilateralnu suradnju koja se ostvaruje u okviru Procesa stabilizacije i pridruživanja; koordinira provedbu aktivnosti u prenošenju stečenih znanja i iskustava iz područja europskih integracija u suradnji s nadležnim službama i drugim tijelima državne uprave;«.

U stavku 2. naziv sektora mijenja se i glasi »Sektor za koordinaciju europskih poslova« u odgovarajućem padežu, a točke 3.2.3. i 3.2.4. mijenjaju se i glase:

»3.2.3. Služba za EU institucije, regionalne politike EU i projekte;

3.2.4. Služba za institucionalnu suradnju i koordinaciju ispunjavanja pretpristupnih obveza.«.

Članak 5.

U članku 12. iza riječi: »koje priprema COREPER I;« dodaju se riječi: »prema potrebi priprema analitičke podloge i izvješća o temama koje se raspravljaju u okviru COREPER-a I;«.

Članak 6.

U članku 13. iza riječi: »Vijeća za poljoprivredu i ribarstvo;« dodaju se riječi: »prema potrebi priprema analitičke podloge i izvješća o temama koje se raspravljaju u okviru Vijeća za poljoprivredu i ribarstvo;«.

Članak 7.

U članku 14. iza riječi: »te Vijeća Europske unije za obrazovanje, mlade, kulturu i sport;« dodaju se riječi: »prema potrebi priprema analitičke podloge i izvješća o temama koje se raspravljaju u okviru Vijeća Europske unije za konkurentnost (unutarnje tržište, industrija, istraživanje i svemir), Vijeća Europske unije za zapošljavanje, socijalnu politiku, zdravstvo i potrošačka pitanja te Vijeća Europske unije za obrazovanje, mlade, kulturu i sport;«.

Članak 8.

U članku 15. iza riječi: »te Vijeća Europske unije za okoliš;« dodaju se riječi: »prema potrebi priprema analitičke podloge i izvješća o temama koje se raspravljaju u okviru Vijeća Europske unije za promet, telekomunikacije i energetiku i Vijeća Europske unije za okoliš«.

Članak 9.

U članku 16. iza riječi: »pravosuđe i unutarnji poslovi;« dodaju se riječi: »prema potrebi priprema analitičke podloge i izvješća o temama koje se raspravljaju u okviru ovih formacija Vijeća Europske unije;«.

U stavku 2. točka 3.2.2.1. mijenja se i glasi: »3.2.2.1. Odjel za ekonomska i financijska pitanja;«, a u točki 3.2.2.3. riječi: »Vijeće ministara« zamjenjuju se riječima: »Vijeće za opće poslove«.

Članak 10.

Naslov iznad članka 17. i članak 17. mijenjaju se i glase:

»3.2.2.1. Odjel za ekonomska i financijska pitanja

Članak 17.

Odjel za ekonomska i financijska pitanja, u suradnji s nadležnim tijelima državne uprave, koordinira pripremu i izradu prijedloga nacionalnih stajališta koja usvaja Vlada RH, kao i drugih dokumenata Republike Hrvatske, sastanke radnih skupina u području ekonomskih, financijskih pitanja te Vijeća za ekonomska i financijska pitanja i povezanih Vijeća; prema potrebi priprema analitičke podloge i izvješća o temama koje se raspravljaju u okviru ove formacije Vijeća Europske unije te obavlja i druge poslove iz svoje nadležnosti.«.

Članak 11.

U članku 18. iza riječi: »Vijeća za pravosuđe i unutarnje poslove;« dodaju se riječi: »prema potrebi priprema analitičke podloge i izvješća o temama koje se raspravljaju u okviru ove formacije Vijeća Europske unije;«.

Članak 12.

Naslov iznad članka 19. i članak 19. mijenjaju se i glase:

»3.2.2.3. Odjel za Europsko vijeće i Vijeće za opće poslove

Članak 19.

Odjel za Europsko vijeće i Vijeće za opće poslove u suradnji s nadležnim tijelima državne uprave koordinira pripremu i izradu prijedloga nacionalnih stajališta koja usvaja Vlada RH, kao i drugih dokumenata Republike Hrvatske za sastanke Europskog vijeća i Vijeća za opće poslove koja priprema COREPER II; prema potrebi priprema analitičke podloge i izvješća o temama koje se raspravljaju u okviru Europskog vijeća i Vijeća za opće poslove; te obavlja i druge poslove iz svoje nadležnosti.«.

Članak 13.

Naslov iznad članka 20. mijenja se i glasi: »3.2.3. Služba za EU institucije, regionalne politike EU i projekte«.

U članku 20. stavku 1. naziv službe mijenja se i glasi: »Služba za EU institucije, regionalne politike EU i projekte«, iza riječi: »Kohezijske politike« dodaju se riječi: »(Europska teritorijalna suradnja)«, a riječi: »aktivno prati razvoj politika EU vezanih uz uspostavu euroregija i makroregija« zamjenjuju se riječima: »aktivno prati uspostavu i razvoj makroregija«.

U stavku 2. riječi: »Službi za EU institucije i horizontalna pitanja/politike« zamjenjuju se riječima: »Službi za EU institucije, regionalne politike EU i projekte«, a točka 3.2.3.2. mijenja se i glasi: »3.2.3.2. Odjel za regionalne politike EU i projekte«.

Članak 14.

Naslov iznad članka 22. i članak 22. mijenjaju se i glase:

»3.2.3.2. Odjel za regionalne politike EU i projekte

Članak 22.

Odjel za regionalne politike EU i projekte prikuplja i obrađuje podatke, informacije i druga saznanja o kohezijskoj politici EU, strateškim programima utvrđenih od strane EU, instrumentima provedbe kohezijske politike (zakonodavstvo, financiranje) te odnosima unutar EU vezano uz razvoj te politike u sljedećem razdoblju; potiče aktivnu suradnju i prati rad tijela državne uprave i lokalne/regionalne samouprave s institucijama i tijelima EU u okviru ciljeva kohezijske politike; aktivno sudjeluje u pozicioniranju RH u odnosu na inicijative EU povezane s kohezijskom politikom, npr. uspostavu i razvoj makroregija (Strategija EU za Dunavsku regiju, Strategija EU za Baltičko more, Strategija EU za Jadransko-jonsku regiju); prati razvoj europske teritorijalne suradnje (prekogranične, transnacionalne i međuregionalne); unutar Ministarstva posebno surađuje sa Službom za regionalne inicijative i prekograničnu suradnju; prikuplja i obrađuje podatke, informacije i druga saznanja s ciljem praćenja provedbe i korištenja fondova Europske unije; priprema, nadzire i odgovara za izradu projekata koje kandidira Ministarstvo; surađuje s tijelima državne uprave RH; te obavlja i druge poslove iz svog djelokruga.«.

Članak 15.

Naslov iznad članka 23. i članak 23. mijenjaju se i glase:

»3.2.4. Služba za institucionalnu suradnju i koordinaciju ispunjavanja pretpristupnih obveza

Članak 23.

Služba za institucionalnu suradnju i koordinaciju ispunjavanja pretpristupnih obveza prati ispunjavanje obveza iz pretpristupnih pregovora, u suradnji s nadležnim tijelima državne uprave koordinira praćenje provedbe obveza RH koje proizlaze iz pregovora i o tome izvještava Europsku komisiju u okviru mehanizma pretpristupnog praćenja obveza u zatvorenim poglavljima pregovora; prati provedbu SSP-a, koordinira i sudjeluje u radu tijela osnovanih SSP-om; zaprima sve službene zahtjeve Europske komisije o dostavi informacija u slučaju povrede SSP-a, prosljeđuje ih nadležnom tijelu državne uprave, pruža operativno-tehničku potporu nadležnom tijelu državne uprave prilikom izrade odgovora na zaprimljena pisma te dostavlja odgovore Europskoj komisiji u postavljenom roku; pruža stručnu podršku tijelima uključenim u provedbu SSP-a; koordinira izradu dokumenta o samoprocjeni napretka RH u procesu pristupanja EU, te ga dostavlja Europskoj komisiji kao podlogu za izradu cjelovitog izvješća o monitoringu; prati provedbu ispunjavanja političkih, gospodarskih i kriterija preuzimanja pravne stečevine, prati napredak država kandidatkinja za članstvo u Europskoj uniji u procesu pridruživanja Europskoj uniji te prati regionalnu bilateralnu suradnju koja se ostvaruje u okviru Procesa stabilizacije i pridruživanja; koordinira provedbu aktivnosti u prenošenju stečenih znanja i iskustava iz područja europskih integracija u suradnji s nadležnim službama i drugim tijelima državne uprave te koordinira izradu godišnjih izvješća Vlade RH o stanju članstva u EU; analizira i dostavlja popis prijedloga pravnih propisa i odluka EU koje su od posebnog značaja za RH; dostavlja relevantne informacije o postupku odlučivanja u okviru institucija EU; organizira i priprema podloge za sastanke EU koordinatora TDU, prati, predlaže i koordinira osnivanje ad hoc radnih skupina nadležnih tijela državne uprave koje se odnose na provedbu horizontalnih politika EU; prati načine koordiniranog istupanja nadležnih tijela državne uprave po pojedinim horizontalnim pitanjima; u suradnji sa Sektorom za Europsko pravo prati proceduru usvajanja akata kroz radna tijela Vlade RH te obavlja i druge poslove iz svog djelokruga.«.

Članak 16.

U članku 29. stavku 1. iza riječi: »Gvineja Bisau« dodaju se riječi: »Južni Sudan«, a iza riječi: »udrugama u njihovim državama« dodaju se riječi: »prati, analizira i daje podršku koordinaciji svih aktivnosti Unije za Mediteran te prati politike EU prema zemljama članicama Unije za Mediteran«.

Članak 17.

U članku 31. iza riječi: »bilateralnih odnosa sa zemljama iz nadležnosti Odjela« dodaju se riječi: »prati, analizira i daje podršku koordinaciji svih aktivnosti Unije za Mediteran te prati politike EU prema zemljama članicama Unije za Mediteran«.

Članak 18.

U članku 39. iza riječi: »gospodarstva i razvoja;« dodaju se riječi: »koordinira stavove Republike Hrvatske vezano uz razvojna pitanja te, u suradnji s nadležnim tijelima državne uprave, koordinira pripremu i izradu prijedloga nacionalnih stajališta u trgovinskim i razvojnim pitanjima koja usvaja Vlada RH, kao i druge dokumente Republike Hrvatske za sastanke nadležnog Vijeća ministara za trgovinska pitanja i Vijeća ministara za razvojnu suradnju;«.

Članak 19.

U članku 44. iza riječi: »vezanim za suzbijanje« dodaju se riječi: »i prevenciju«.

Članak 20.

Članak 45. mijenja se i glasi:

»Služba za globalna i UN politička pitanja prati globalna pitanja od posebnog značaja za Republiku Hrvatsku, prati politička pitanja UN i međunarodnih organizacija iz sustava UN, te s tim u svezi sudjeluje u radu relevantnih koordinacija EU i sudjeluje u pripremi prijedloga stajališta RH u okviru sudjelovanja i provedbe Zajedničke vanjske i sigurnosne politike EU; priprema bilješke, stručne materijale, prijedloge stajališta i istupa RH, te poduzima i druge aktivnosti na teme s dnevnog reda Vijeća sigurnosti, Opće skupštine i njenih odbora, Komisije za izgradnju mira, te dijelom i Gospodarskog i socijalnog vijeća, kao i dijela njegovih funkcionalnih komisija, među najvažnijim temama ističu se reforma UN-a, prevencija i suzbijanje terorizma, suzbijanje prekograničnog organiziranog kriminala, korupcije, zlouporabe droga i pranja novca, kao i pitanja sigurnosti kritične infrastrukture te cyber sigurnosti; vodi lobističke aktivnosti glede kandidatura RH za članstvo u tijelima UN i međunarodnim organizacijama, te vodi evidenciju i priprema prijedloge odluka RH o podrškama stranim kandidaturama; koordinira međuresornu suradnju na području suzbijanja terorizma; nadzire izvršenje financijskih obveza RH prema UN i svim drugim međunarodnim organizacijama; prati rad Pokreta nesvrstanih, Saveza civilizacija, Zajednice demokracija, Interparlamentarne unije te Partnerstva za otvorenu vlast kao i drugih globalnih političkih inicijativa; surađuje s drugim tijelima državne uprave u obavljanju poslova iz svojeg djelokruga; surađuje sa stalnim misijama RH pri UN te DM/KU po pitanjima iz svojeg djelokruga; surađuje i s različitim tijelima iz sustava UN-a u i izvan RH te drugim međunarodnim organizacijama i inicijativama, kao i stranim diplomatskim misijama u RH, održava suradnju s civilnim društvom; te obavlja i druge poslove iz svog djelokruga.«.

Članak 21.

U članku 46. iza riječi: »gospodarstva i financija,« dodaju se riječi: »koordinira stavove Republike Hrvatske vezano uz trgovinska pitanja te, u suradnji s nadležnim tijelima državne uprave, koordinira pripremu i izradu prijedloga nacionalnih stajališta u trgovinskim pitanjima koja usvaja Vlada RH, kao i druge dokumente Republike Hrvatske za sastanke nadležnog Vijeća ministara za trgovinska pitanja;«.

Članak 22.

U članku 48. iza riječi: »kreiraju politiku razvojne suradnje EU-a;« dodaju se riječi: »koordinira stavove Republike Hrvatske vezano uz razvojna pitanja EU te, u suradnji s nadležnim tijelima državne uprave, koordinira pripremu i izradu prijedloga nacionalnih stajališta u razvojnim pitanjima EU koja usvaja Vlada RH;«.

Članak 23.

U članku 50. stavku 1. riječi: »izrađuje protokole o suradnji u području europskih integracija s nadležnim tijelima država kandidata za članstvo u EU, država obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola;« zamjenjuju se riječima: »koordinira, organizira i prati provedbu aktivnosti vezanih uz prenošenje hrvatskih iskustva iz pristupnih pregovora i eurointegracijskog procesa i pruža stručnu i tehničku pomoć u organizaciji tih aktivnosti; izrađuje protokole i međunarodne ugovore vezane uz prenošenje hrvatskih iskustva iz pristupnih pregovora i eurointegracijskog procesa s državama kandidatima za članstvo u EU, državama obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola i međunarodnih ugovora;«.

Članak 24.

U članku 51. riječi: »izrađuje protokole o suradnji u području europskih integracija s nadležnim tijelima država kandidata za članstvo u EU, država obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola;« zamjenjuju se riječima: »koordinira, organizira i prati provedbu aktivnosti vezanih uz prenošenje hrvatskih iskustva iz pristupnih pregovora i eurointegracijskog procesa i pruža stručnu i tehničku pomoć u organizaciji tih aktivnosti; izrađuje protokole i međunarodne ugovore vezane uz prenošenje hrvatskih iskustva iz pristupnih pregovora i eurointegracijskog procesa s državama kandidatima za članstvo u EU, državama obuhvaćenih Procesom stabilizacije i pridruživanja i drugim državama u procesu približavanja EU, provodi i prati provedbu propisanih protokola i međunarodnih ugovora.«.

Članak 25.

U članku 62. u stavku 2. u točki 7.2. riječ: »komunikacije« zamjenjuje se riječju: »informatiku«.

U stavku 2. iza točke 7.3. dodaje se nova točka 7.4. koja glasi:

»7.4. Odjel za sukcesiju.«.

Članak 26.

U naslovu iznad članka 69. i u članku 69. stavcima 1. i 2. u nazivu Sektora riječ: »komunikacije« zamjenjuje se riječju: »informatiku« u odgovarajućem broju i padežu.

Članak 27.

U članku 70. stavku 2. točka 7.2.1.2. mijenja se i glasi:

»7.2.1.2. Odjel za informatičko-tehničku podršku.«.

Iza točke 7.2.1.2. dodaje se nova točka 7.2.1.3. koja glasi:

»7.2.1.3. Odjel za telekomunikacije.«.

Članak 28.

Naslov iznad članka 72. i članak 72. mijenjaju se i glase:

»7.2.1.2. Odjel za informatičko-tehničku podršku

Članak 72.

Odjel za informatičko-tehničku podršku osigurava i daje potporu korisnicima informacijskih sustava službe vanjskih poslova; planira i provodi opremanje informatičkom opremom; prati i analizira informacijske tehnologije, predlaže i utvrđuje kriterije i norme za nabavu, raspodjelu i korištenje osnovne i dopunske strojne i programske opreme za korisnički rad u zemlji i inozemstvu; rješava zahtjeve korisnika za opremanjem informatičkom opremom u zemlji i inozemstvu sukladno utvrđenom standardu; organizira i provodi informatičko osposobljavanje zaposlenika Ministarstva; priprema za rad i održava korisnička računala u zemlji i inozemstvu; te obavlja ostale poslove iz svog djelokruga rada.«.

Članak 29.

Iza članka 72. dodaju se naslov i novi članak 72.a koji glase:

»7.2.1.3. Odjel za telekomunikacije

Članak 72.a

Odjel za telekomunikacije osigurava i daje potporu korisnicima telekomunikacijskih sustava službe vanjskih poslova; planira i provodi opremanje telekomunikacijskom opremom; prati i analizira telekomunikacijske tehnologije, predlaže i utvrđuje kriterije i norme za nabavu, raspodjelu i korištenje osnovne i dopunske telekomunikacijske opreme za korisnički rad u zemlji i inozemstvu; rješava zahtjeve korisnika za opremanjem telekomunikacijskom opremom u zemlji i inozemstvu sukladno utvrđenom standardu; organizira i provodi osposobljavanje zaposlenika Ministarstva; obavlja poslove projektiranja telekomunikacijskih sustava i druge složene poslove u području telekomunikacija; priprema projekte novih telekomunikacijskih sustava i tehnologija; odgovoran je za nadzor nad radom telekomunikacijskih sustava službe vanjskih poslova; prati razvoj tehnologija u domeni telekomunikacija; predlaže, priprema i nadzire projekte izgradnje i unaprjeđenja telekomunikacijskih sustava; predlaže i provodi mjere zaštite telekomunikacijskih sustava; predlaže i priprema projekte novih telekomunikacijskih kriptoloških sustava, te obavlja ostale poslove iz svog djelokruga rada.«.

Članak 30.

U članku 73. stavak 2. mijenja se i glasi:

»U Službi za distribuciju podataka i informacijsku sigurnost ustrojavaju se:

7.2.2.1. Odjel za informacijsku sigurnost i distribuciju EU i NATO dokumenata;

7.2.2.2. Odjel za diplomatsku poštu i komunikacijsko-operativne poslove;

7.2.2.3. Odjel za pisarnicu, IKOS i pismohranu.«.

Članak 31.

Naslov iznad članka 74. mijenja se i glasi: »7.2.2.1. Odjel za informacijsku sigurnost i distribuciju EU i NATO dokumenata«.

U članku 74. stavku 1. riječi: »klasificiranih EU i NATO« zamjenjuju se riječima: »EU i NATO«, te iza riječi: »i sigurnosnim procedurama,« dodaju se riječi: »planira i organizira poslove distribucije neklasificiranih EU dokumenata između Ministarstva, DM/KU RH i ostalih tijela državne uprave; zadužen je za primanje neklasificiranih EU dokumenata putem informacijskih sustava EU te njihovu distribuciju putem nacionalnog informacijskog sustava; u svom radu surađuje s ustrojstvenim jedinicama Ministarstva nadležnim za europske poslove;«.

Članak 32.

Naslov iznad članka 75. i članak 75. mijenjaju se i glase:

»7.2.2.2. Odjel za diplomatsku poštu i komunikacijsko-

-operativne poslove

Članak 75.

Odjel za diplomatsku poštu i komunikacijsko-operativne poslove planira i organizira distribuciju diplomatske pošte u skladu s odredbama bečkih konvencija o diplomatskim i konzularnim odnosima, te podzakonskim propisima na razini Ministarstva; zadužen je za poslove zaštićene komunikacije u službi vanjskih poslova; te obavlja i ostale poslove iz svog djelokruga.«

Članak 33.

Naslov iznad članka 76. i članak 76. mijenjaju se i glase:

»7.2.2.3. Odjel za pisarnicu, IKOS i pismohranu

Članak 76.

Odjel za pisarnicu, IKOS i pismohranu planira, organizira i obavlja poslove distribucije neklasificiranih i klasificiranih nacionalnih dokumenata između Ministarstva, DM/KU RH i ostalih tijela državne uprave; obavlja poslove primitka i otpreme pismena; poslove klasifikacije i urudžbiranja pismena, akata i predmeta, te evidentiranja istih u odgovarajuće upisnike uredskog poslovanja; poslove pismohrane za službu vanjskih poslova; prima političku dokumentaciju za distribuciju kroz informacijsko-komunikacijski sustav (IKOS) i po potrebi usklađuje tehničke i druge parametre sukladno utvrđenim standardima; obavlja poslove sređivanja, sortiranja, obrade, razvođenja i arhiviranja, kao i izlučivanja arhivskog i registraturnog gradiva; pruža pomoć DM/KU RH pri razvrstavanju, izlučivanju i pohranjivanju arhivske građe; te obavlja ostale poslove iz svog djelokruga.«.

Članak 34.

Iza članka 83. dodaju se naslov i novi članak 83.a koji glase:

»7.4. Odjel za sukcesiju

Članak 83.a

Odjel za sukcesiju, kao odjel u Glavnom tajništvu, obavlja stručne poslove sustavne podrške Zajedničkom odboru za sukcesiju diplomatsko-konzularne imovine bivše SFRJ, surađuje sa Stalnim odborom za sukcesiju Vlade RH i priprema stručne podloge i materijale za sukcesiju diplomatsko-konzularne imovine bivše SFRJ; izrađuje analize i prijedloge planova za sukcesiju diplomatsko-konzularne imovine sukladno interesima Republike Hrvatske te prati provođenje aktivnosti i priprema izvješća u području djelokruga; koordinira i obavlja poslove praćenja, analize stanja i osiguranja tehničkih pretpostavki za rad službe vanjskih poslova iz svog djelokruga, te obavlja ostale poslove iz svog djelokruga.«.

Članak 35.

U članku 84. riječi: »kao samostalna služba« zamjenjuju se riječima: »kao samostalni sektor«.

Stavak 2. mijenja se i glasi:

»U Diplomatskoj akademiji ustrojavaju se:

8.1. Služba za diplomatsko i europsko usavršavanje;

8.2. Služba za pripreme za rad u DM/KU i izdavaštvo.«.

Članak 36.

Naslov iznad članka 85. i članak 85. mijenjaju se i glase:

»8.1. Služba za diplomatsko i europsko usavršavanje

Članak 85.

Služba za diplomatsko i europsko usavršavanje osmišljava, predlaže, organizira i provodi stručno usavršavanje iz područja diplomacije, vanjske politike i međunarodnih odnosa za državne službenike i namještenike Ministarstva, kao i drugih tijela državne uprave RH koja se bave odnosima s inozemstvom; predlaže, organizira i provodi stručne diplomatske studije, kao i specijalističke diplomatske, konzularne i administrativne tečajeve; surađuje u razvoju poslijediplomskih studija iz svojeg djelokruga; uspostavlja i provodi suradnju sa stranim diplomatskim akademijama i drugim institucijama, zakladama i drugim organizacijama; priprema, organizira i provodi projekte razvojne pomoći susjednim i drugim državama u području diplomatskog usavršavanja; organizira i provodi savjetničke i druge stručne ispite u službi vanjskih poslova RH; kontinuirano prati, predlaže, provodi, kontrolira i evidentira stručno usavršavanje službenika Ministarstva iz svojeg djelokruga; provodi natječaje i predlaže kandidate za diplomatske stipendije i druge studijske boravke u inozemstvu; osmišljava, predlaže, organizira i provodi međunarodne, regionalne i domaće seminare, simpozije, konferencije, tribine, okrugle stolove i predavanja; objavljuje stručne publikacije iz svojeg djelokruga, nabavlja stručnu literaturu, organizira rad knjižnice i čitaonice Ministarstva; priprema sadržaje za Internet stranice i za »e-learning« sustav Ministarstva; zajedno s drugim tijelima državne uprave provodi programe obuke i usavršavanja o Europskoj uniji; koordinira i provodi opće i specijalizirane aktivnosti izobrazbe u vezi s europskim integracijama i članstvom Hrvatske u Europskoj uniji; surađuje s drugim tijelima državne uprave, s diplomatsko-konzularnom mrežom, s institucijama Europske unije, s diplomatskim predstavništvima u Hrvatskoj i drugim tijelima u pogledu praćenja tema koje se odnose na Europsku uniju i službu vanjskih poslova; priprema i provodi izobrazbu potencijalnih kandidata za rad u institucijama Europske unije, u okviru bilateralne suradnje s vladama država članica Europske unije i drugim državama organizira i provodi programe stručnog usavršavanja; provodi program stipendiranja za poslijediplomske europske studije u Hrvatskoj i u inozemstvu; utvrđuje potrebe za usavršavanjem na području europskih integracija; organizira i provodi seminare i druge odgovarajuće programe izobrazbe o Europskoj uniji za državne i javne službenike; koordinira i provodi opće i specijalizirane aktivnosti izobrazbe u vezi s Europskom unijom koje pridonose usvajanju općih i specifičnih znanja i vještina o europskim integracijama i funkcioniranju Europske unije; utvrđuje potrebe za usavršavanjem na području europskih integracija u suradnji s drugim tijelima državne uprave; izrađuje plan usavršavanja, koordinira, organizira i provodi programe obuke i usavršavanja državnih službenika i drugih zainteresiranih skupina na području europskih integracija putem tečajeva, seminara, radionica, konferencija, predavanja te stručnih izobrazbi u inozemstvu; vodi evidenciju o programima i polaznicima izobrazbe o europskim integracijama; surađuje s predstavnicima stranih i domaćih institucija (zakladama, stručnim udrugama, akademskim institucijama i dr.), te diplomatskim predstavništvima u Hrvatskoj u svrhu što djelotvornije koordinacije i organizacije aktivnosti izobrazbe; priprema i provodi izobrazbu potencijalnih kandidata za rad u institucijama Europske unije; provodi program stipendiranja za poslijediplomske europske studije u Hrvatskoj i inozemstvu; potiče uvođenje tema i/ili predmeta koji se odnose na pitanja europskih integracija u programe hrvatskih škola, visokih učilišta i sveučilišta i osnivanje specijaliziranih poslijediplomskih europskih studija; te obavlja i druge poslove iz svojeg djelokruga.«.

Članak 37.

Naslov iznad članka 86. i članak 86. mijenjaju se i glase:

»8.2. Služba za pripreme za rad u DM/KU i izdavaštvo

Članak 86.

Služba za pripreme za rad u DM/KU i izdavaštvo utvrđuje program priprema šefova DM/KU prije preuzimanja dužnosti, profesionalnih i ugovornih diplomata, te administrativnih službenika koji su odlukom ministra raspoređeni na rad u DM/KU, prilagođen prethodnim znanjima, specifičnostima zemlje primateljice i vrstama poslova; organizira i provodi programe priprema za svakog pojedinog dužnosnika i državnog službenika u suradnji s drugim ustrojstvenim jedinicama Ministarstva, ostalim državnim tijelima i drugim ustanovama u RH; osmišljava, organizira i provodi učenje i usavršavanje stranih jezika za službenike Ministarstva sukladno Zajedničkom europskom referentnom okviru za jezike (CEFR); osmišljava i provodi tečajeve stranih jezika, prilagođene ciljnim skupinama službenika, te individualno usavršavanje, prilagođeno specifičnom djelokrugu rada državnih dužnosnika i državnih službenika; vodi internu evidenciju dokumentacije iz djelokruga rada; planira i koordinira pripremu i izdavanje informativnih materijala (publikacije, periodika, tiskani promotivni materijali i sl.) i drugih tekstova na teme koje se odnose na europske integracije i službu vanjskih poslova; koordinira pripremu i izradu dizajna i prijeloma tekstova za tisak, izrađuje i nabavlja fotografije i ostale materijale za objavu te surađuje s vanjskim suradnicima; odgovara na upite građana upućenih Ministarstvu te surađuje s ostalim tijelima državne uprave radi odgovaranja na pitanja iz područja europskih integracija i službe vanjskih poslova; vodi bazu podataka ciljnih skupina i info-točaka koji su primatelji publikacija o europskim integracijama i službi vanjskih poslova; distribuira publikacije i ostale promotivne materijale primateljima iz baze podataka, info-točkama te zainteresiranim građanima; surađuje s organizacijama civilnog društva i provodi natječaj za dodjelu financijskih sredstava projektima organizacijama civilnog društva koji se odnose na informiranje građana o eurointegracijskom procesu u Hrvatskoj; koordinira izradu informativnih materijala o Hrvatskoj; uređuje središnji višejezični službeni internetski portal Hrvatske, kojim se država predstavlja međunarodnoj javnosti u svim glavnim aspektima i na svim područjima (općenito, društvo, zemljopis, povijest, politički ustroj, gospodarstvo, kultura, turizam, sport, znamenitosti, itd.); te obavlja i druge poslove iz svojeg djelokruga.«.

Članak 38.

Naslov iznad članka 87. i članak 87. mijenjaju se i glase:

»9. DIPLOMATSKI PROTOKOL

Članak 87.

Diplomatski protokol, kao samostalni sektor u sastavu Ministarstva, obavlja poslove pripreme, izrade i provođenja programa putovanja u inozemstvo i protokolarnih aktivnosti ministra i ostalih visokih dužnosnika prema potrebi; priprema, izrađuje i provodi programe boravka u RH stranih predsjednika vlada i ministara vanjskih poslova, a po potrebi i drugih visokorangiranih stranih dužnosnika, te koordinira ceremonijalne aktivnosti od posebnog značenja za RH; koordinira aktivnosti koje se odnose na ostvarivanje prava predstavnika drugih država i međunarodnih organizacija u RH; na prijedlog ministra priprema i provodi i druge protokolarne aktivnosti, te obavlja i druge poslove iz svog djelokruga.

U Diplomatskom protokolu ustrojavaju se:

9.1. Služba za ceremonijal i posjete;

9.2. Služba za privilegije i imunitete.«.

Članak 39.

Naslov iznad članka 88. i članak 88. mijenjaju se i glase:

»9.1. Služba za ceremonijal i posjete

Članak 88.

Služba za ceremonijal i posjete obavlja stručne, organizatorske i tehničke poslove protokola za potrebe Ministarstva, organizira poslove u vezi s ceremonijalnim pravilima u prigodama koje zahtijevaju da se posebna pažnja posveti redu prvenstva domaćih i stranih dužnosnika te redu prvenstva zastava; provodi aktivnosti vezane za službene i radne posjete i putovanja državnih dužnosnika o čijim programima brine Diplomatski protokol; sudjeluje u protokolarnoj pripremi, organizaciji i provedbi programa aktivnosti ministra; priprema, izrađuje i provodi program boravka stranih dužnosnika (predsjednika vlada, ministara vanjskih poslova i ostalih po potrebi) u Republici Hrvatskoj; organizira prikupljanje podataka i pripremu kalendara posjeta putovanja; neposredno je uključen u rad organizacijskih odbora, međunarodnih skupova u RH na razini država; po potrebi organizira i suorganizira godišnja i druga okupljanja diplomatskog zbora u organizaciji Ureda Predsjednika RH, predsjednika Hrvatskoga sabora, predsjednika Vlade RH i Ministarstva; predlaže plan sredstava i troškove putovanja dužnosnika u inozemstvo i stranih posjeta iz inozemstva; osmišljava darove ministra i zamjenika ministra za strane dužnosnike; organizira vođenje evidencije uručenih darova; vodi brigu o dolascima stranih novoimenovanih veleposlanika, o predaji njihovih kopija vjerodajnica u Ministarstvu te u suradnji s Protokolom Predsjednika Republike koordinira njihovu predaju vjerodajnica Predsjedniku; u suradnji s Odjelom za odlikovanja Ureda Predsjednika RH koordinira proceduru pri dodjeli odlikovanja hrvatskim i stranim državljanima; posebice vodi brigu o ceremonijalnom diplomatskom dopisivanju; te obavlja i druge poslove iz svog djelokruga.«.

Članak 40.

Naslov iznad članka 89. i članak 89. mijenjaju se i glase:

»9.2. Služba za privilegije i imunitete

Članak 89.

Služba za privilegije i imunitete organizira i obavlja stručne, organizatorske i tehničke poslove u svezi s primjenom bečkih konvencija o diplomatskim i konzularnim odnosima, Konvencije o povlasticama i imunitetima UN i drugih međunarodnih ugovora koji obvezuju RH te pozitivnih propisa RH u odnosu na strane DM/KU i međunarodne organizacije akreditirane u RH; zaprima i postupa po zamolbama za izdavanje agremana, consentementa i egzekvatura; vodi i koordinira postupak otvaranja stranih DM/KU te imenovanja veleposlanika, konzula, počasnih konzula i vojnih izaslanika; surađuje u izradi međunarodnih ugovora kojima se Misijama i njihovim članovima omogućuju privilegije i imuniteti u skladu s bečkim konvencijama o diplomatskim i konzularnim odnosima i drugim međunarodnim ugovorima koji obvezuju Republiku Hrvatsku; vodi bazu podataka stranih diplomata i drugih članova osoblja DM/KU i međunarodnih organizacija akreditiranih u RH; izdaje diplomatsku listu; franšize; ovjerava obrasce za ostvarenje privilegija; utvrđuje reciprocitete; vodi diplomatsko-protokolarnu korespondenciju; ostvaruje kontakte s DM/KU akreditiranima u RH posebice uz primjenu uzajamnosti; surađuje s drugim tijelima državne uprave, javne i gradske vlasti te obavlja i druge poslove iz svog djelokruga.«.

Članak 41.

Naslov iznad članka 90. mijenja se i glasi: »10. SAMOSTALNI SEKTOR ZA ANALITIKU I POLITIČKO PLANIRANJE«.

U članku 90. stavku 1. riječi: »Služba za analitiku i političko planiranje« zamjenjuju se riječima: »Samostalni sektor za analitiku i političko planiranje«, a iza riječi: »za čelnike Ministarstva;« dodaju se riječi: »svakodnevno izrađuje sažetke diplomatskih bilješki; prima političku dokumentaciju za distribuciju kroz informacijsko-komunikacijski sustav (IKOS) i pregledava je; sudjeluje u standardizaciji oblika i vrsta političke dokumentacije koja se stvara u sustavu službe vanjskih poslova; izrađuje dnevne preglede na osnovi objavljenih dokumenata na IKOS-u o najznačajnijim političkim pitanjima; vodi statistiku objavljenih dokumenata;«.

Stavak 2. mijenja se i glasi:

»U Samostalnom sektoru za analitiku i političko planiranje ustrojavaju se:

10.1. Služba za političku analitiku;

10.2. Služba za javnu diplomaciju.«.

Članak 42.

Naslov iznad članka 91. mijenja se i glasi: »10.1. Služba za političku analitiku«.

U članku 91. riječi: »Odjel za političku analitiku« zamjenjuju se riječima: »Služba za političku analitiku«, a iza riječi: »i mjesečne najave događaja;« dodaju se riječi: »svakodnevno izrađuje sažetke diplomatskih bilješki; pregledava političku dokumentaciju za distribuciju kroz informacijsko-komunikacijski sustav (IKOS); sudjeluje u standardizaciji oblika i vrsta političke dokumentacije koja se stvara u sustavu službe vanjskih poslova; izrađuje dnevne preglede na osnovi objavljenih dokumenata na IKOS-u o najznačajnijim političkim pitanjima; vodi statistiku objavljenih dokumenata;«.

Članak 43.

Naslov iznad članka 92. mijenja se i glasi: »10.2. Služba za javnu diplomaciju«.

U članku 92. riječi: »Odjel za javnu diplomaciju« zamjenjuju se riječima: »Služba za javnu diplomaciju«, a iza riječi: »turizma i sporta« dodaju se riječi: »te surađuje s drugim nadležnim tijelima u Republici Hrvatskoj;«.

Članak 44.

Naslov iznad članka 96. i članak 96. mijenjaju se i glase:

»12. SAMOSTALNI SEKTOR ZA PREVOĐENJE

Članak 96.

Samostalni sektor za prevođenje izrađuje vjerodostojnu hrvatsku inačicu zakonodavstva EU-a, kako bi se osiguralo da hrvatski postane jedan od službenih jezika EU-a, pa stoga obavlja poslove prevođenja, redakture i lekture, odnosno koordinacije prevođenja, redaktura i lekture akata primarnog i sekundarnog zakonodavstva EU-a na hrvatski jezik, te relevantnih dokumenata Europskog suda; obavlja poslove prevođenja za potrebe službe vanjskih poslova; surađuje s institucijama EU-a na području prevođenja, pravne redakture te usuglašavanja termina s ciljem očuvanja hrvatskog jezično-pravnog izričaja; u okviru pristupanja RH EU-u također obavlja poslove prevođenja i redakture, te koordinacije prevođenja, redakture i lekture hrvatskih propisa i ostalih dokumenta za sastanke relevantnih institucija EU-a; dokumente vezane uz obvezu obavještavanja Europske komisije o ispunjavanju obveza RH; dokumentaciju koja se dostavlja Europskoj komisiji vezanu uz praćenje postupka povrede prava EU; a do ulaska RH u EU dokumentaciju vezanu uz praćenje provedbe SSP-a koja se dostavlja Europskoj komisiji, kao i dokumente vezane uz sastanke tijela osnovanih SSP-om, te dokumente o samoocjeni napretka RH u ispunjavanju provedbe kriterija za članstvo u EU; priprema prijedloge za uspostavljanje jedinstvene terminologije EU-a; priprema i redovito ažurira pojmovnike terminologije EU-a na hrvatskom jeziku; unosi podatke u baze podataka u svrhu koordinacije svih područja rada prevoditelja i terminologa; unosi i održava sadržaj baze podataka prijevoda propisa EU-a na hrvatskom jeziku; unosi i održava sadržaj baze podataka prevedenih i redigiranih dokumenata pravne stečevine EU-a na europskoj bazi CCVista, unosi i održava sadržaj baze podataka prijevoda propisa RH na jednom od službenih jezika EU-a; održava suradnju sa stručnjacima iz pojedinih područja pravne stečevine i osniva i koordinira rad grupa za pravnu redakturu; organizira programe stručne izobrazbe za djelatnike Samostalnog sektora za prevođenje kao i za prevoditelje, redaktore i lektore koji rade kao vanjski suradnici putem seminara, konferencija i tečajeva, studijskih putovanja i sl.; priprema metodološke i ostale upute za rad za unutarnju uporabu u Samostalnom sektoru, kao i za vanjske suradnike; priprema i provodi iskaz interesa za prevoditeljske, redaktorske i lektorske usluge vanjskih suradnika; potiče istraživački rad iz područja metodologije prevođenja i terminološke obrade; potiče unaprjeđivanje prevoditeljske struke; po ulasku Republike Hrvatske u Europsku uniju Samostalni sektor nadzire i skrbi za uporabu hrvatskog jezika kao službenog jezika u Europskoj uniji i uspostavlja, kroz svoje koordinacijske aktivnosti u vezi s jezičnim pitanjima, usku međuinstitucionalnu suradnju, posebno između hrvatskih pismenih i usmenih prevoditelja i pravnika jezikoznanaca u institucijama EU-a i hrvatskih stručnjaka iz tijela državne uprave i akademske zajednice, a sve s ciljem osiguranja visoke jezične kvalitete i zaštite hrvatskoga jezika kao službenog jezika EU-a i očuvanja hrvatskog jezičnog identiteta u službenom komuniciranju s EU-om; Ministarstvu, hrvatskim predstavnicima u institucijama EU-a kao i tijelima državne uprave pruža stručnu pomoć u jezičnim pitanjima i pitanjima stručne i pravne terminologije; obavlja i poslove koordinacije prevođenja, jezične i stručne redakture i lekture, te jezične i pravne redakture i lekture, kao i prevođenja na hrvatski ili engleski jezik dokumenata za potrebe suradnje Ministarstva i, prema potrebi, drugih tijela državne uprave s institucijama EU-a; na bilateralnoj razini pruža tehničku pomoć zemljama u regiji u području jezičnih pitanja prenoseći stečena iskustva; te obavlja i druge poslove iz svog djelokruga.

U Samostalnom sektoru za prevođenje ustrojavaju se:

12.1. Služba za prevođenje i redakture pravne stečevine i EU dokumenata na hrvatski jezik;

12.2. Služba za prevođenje zakonodavstva RH i drugih dokumenata za potrebe suradnje s institucijama EU-a.«.

Članak 45.

Naslov iznad članka 97. i članak 97. mijenjaju se i glase:

»12.1. Služba za prevođenje i redakture pravne stečevine i EU dokumenata na hrvatski jezik

Članak 97.

Služba za prevođenje i redakture pravne stečevine i EU dokumenata na hrvatski jezik izrađuje vjerodostojnu hrvatsku inačicu zakonodavstva EU-a; obavlja poslove prevođenja odnosno koordinacije prevođenja, jezične i stručne redakture i lekture, jezičnu i pravnu redakturu i lekturu prijevoda akata primarnog i sekundarnog zakonodavstva Unije, relevantnih dokumenata Europskog suda, kao i dokumenata Vijeća Europe; obavlja poslove prevođenja za potrebe službe vanjskih poslova; obavlja i poslove koordinacije prevođenja, jezične i stručne redakture i lekture, te jezične i pravne redakture i lekture, kao i prevođenja na hrvatski jezik dokumenata za potrebe suradnje Ministarstva i, prema potrebi, drugih tijela državne uprave s institucijama EU-a, uključujući dokumente za pretpristupno praćenje provedbe obveza RH iz pregovora, dokumente potrebne za usvajanje nacionalnih stajališta Republike Hrvatske kao i pripremne materijale za sastanke Vijeća Europske unije odnosno za sastanke Odbora stalnih predstavnika pri Europskoj uniji (COREPER I i COREPER II); usko surađuje s prevoditeljskim službama institucija EU-a s ciljem osiguranja visoke jezične kvalitete hrvatske inačice dokumenata čija je izrada u njihovoj nadležnosti i u tu svrhu djeluje kao koordinacijsko tijelo između prevoditeljskih službi institucija EU-a i tijela državne uprave i stručnih i znanstvenih institucija u Republici Hrvatskoj u jezičnim pitanjima i pitanjima stručne i pravne terminologije; hrvatskim predstavnicima u institucijama EU-a, kao i tijelima državne uprave pruža stručnu pomoć u jezičnim pitanjima i pitanjima stručne i pravne terminologije; održava baze podataka u svrhu koordinacije svih područja rada prevoditelja, redaktora i lektora; stvara i održava baze podataka prijevoda propisa EU-a i drugih relevantnih dokumenata na hrvatski jezik; unosi i održava sadržaj baze podataka prevedenih i redigiranih dokumenata pravne stečevine EU-a na europskoj bazi CCVista; priprema i provodi iskaz interesa za prevoditeljske i lektorske usluge vanjskih suradnika; priprema metodološke i ostale upute za rad za uporabu u Samostalnom sektoru, kao i za vanjske suradnike; te obavlja i druge poslove iz svog djelokruga.«.

Članak 46.

Naslov iznad članka 98. i članak 98. mijenjaju se i glase:

»12.2. Služba za prevođenje zakonodavstva RH i drugih dokumenata za potrebe suradnje s institucijama EU-a

Članak 98.

Služba za prevođenje zakonodavstva RH i drugih dokumenata za potrebe suradnje s institucijama EU-a obavlja poslove prevođenja odnosno koordinacije prevođenja, redakture i lekture prijevoda, te jezične redakture i prevođenja na engleski jezik, odnosno jedan od službenih jezika EU-a, hrvatskih propisa i ostalih dokumenta za sastanke Vijeća EU odnosno za sastanke Odbora Stalnih predstavnika pri EU (COREPER); dokumenata vezanih uz obvezu obavještavanja Europske komisije o mjerama prijenosa direktiva, i ispunjavanja drugih obveza, u nacionalno zakonodavstvo; dokumentacije koja se dostavlja Europskoj komisiji vezane uz praćenje postupka povrede prava EU; a do ulaska RH u EU dokumentacije vezane uz praćenje provedbe SSP-a koja se dostavlja Europskoj komisiji, kao i dokumenata vezanih uz sastanke Odbora za stabilizaciju i pridruživanje, Vijeća SSP-a, Pododbora i drugih tijela osnovanih SSP-om, te dokumenata o samoocjeni napretka RH u ispunjavanju provedbe kriterija za članstvo u EU; organizira programe stručne izobrazbe za djelatnike Službe, kao i za vanjske suradnike; obavlja poslove prevođenja za potrebe službe vanjskih poslova; unosi podatke u bazu podataka u svrhu koordinacije svih područja rada prevoditelja, lektora i terminologa; održava sadržaj baze podataka prijevoda propisa RH na jednom od službenih jezika EU-a; priprema i provodi iskaz interesa za prevoditeljske usluge vanjskih suradnika; priprema metodološke i ostale upute za rad za unutarnju uporabu u Službu, kao i za vanjske suradnike; te obavlja i druge poslove iz svog djelokruga.«.

Članak 47.

U članku 107. stavku 1. riječi: »Sektoru za komunikacije« zamjenjuju se riječima: »Sektoru za informatiku«.

Članak 48.

Mijenja se tabelarni prikaz Okvirnog broja državnih službenika i namještenika u upravama, sektorima i ustrojstvenim jedinicama Ministarstva te DM/KU iz Priloga II. iz članka 108., koji je sastavni dio Uredbe.

Članak 49.

U članku 111. dodaje se novi stavak 2. koji glasi:

»Načelnik samostalnog sektora upravlja radom samostalnog sektora.«.

Dosadašnji stavci 2. i 3., postaju stavci 3. i 4.

Dosadašnji stavak 4. koji postaje stavak 5. mijenja se i glasi:

»Voditelj Ureda zamjenika ministra upravlja Uredom zamjenika ministra.«.

Dosadašnji stavci 5. i 6. postaju stavci 6. i 7.

Iza dosadašnjeg stavka 7. koji postaje stavak 8. dodaje se novi stavak 9. koji glasi:

»Glavni inspektor službe vanjskih poslova upravlja Inspektoratom službe vanjskih poslova.«.

Dosadašnji stavci 8., 9. i 10. postaju stavci 10., 11. i 12.

Članak 50.

Ova Uredba stupa na snagu danom objave u »Narodnim novinama«.

Klasa: 023-03/12-01/03

Urbroj: 5030109-12-3

Zagreb, 17. svibnja 2012.

Predsjednik

Zoran Milanović, v. r.

PRILOG II.

OKVIRNI BROJ DRŽAVNIH SLUŽBENIKA I NAMJEŠTENIKA

|  |  |
| --- | --- |
| Kabinet ministra: |  |
|  |  |
| UKUPNO | 10 |
|  | |
| Ured zamjenika ministra: |  |
|  |  |
| UKUPNO | 8 |
|  | |
| Uprava za europske poslove |  |
| Sektor za europske bilateralne poslove | 1 |
| Služba za Zapadnu i Sjevernu Europu | 11 |
| Služba za Srednju, Istočnu i Južnu Europu | 12 |
| Služba za gospodarsku bilateralnu suradnju sa članicama EU i EFTA-e | 11 |
| Sektor za koordinaciju europskih poslova | 1 |
| Služba za COREPER I | 1 |
| Odjel za poljoprivredu i ribarstvo | 4 |
| Odjel za unutarnje tržište, zapošljavanje i socijalnu politiku, zdravlje, |  |
| zaštitu potrošača, obrazovanje, kulturu, sport i mlade | 5 |
| Odjel za promet, telekomunikacije, energiju i zaštitu okoliša | 5 |
| Služba za COREPER II | 1 |
| Odjel za ekonomska i financijska pitanja | 5 |
| Odjel za pravosuđe i unutarnje poslove | 3 |
| Odjel za Europsko vijeće i Vijeće za opće poslove | 5 |
| Služba za EU institucije, regionalne politike EU i projekte | 1 |
| Odjel za EU institucije | 6 |
| Odjel za regionalne politike EU i projekte | 4 |
| Služba za institucionalnu suradnju i koordinaciju ispunjavanja predpristupnih obveza | 9 |
| UKUPNO | 85 |
|  | |
| Uprava za bilateralne poslove |  |
| Sektor za izvaneuropske bilateralne poslove i Istočno partnerstvo | 1 |
| Služba za Sjevernu, Srednju i Južnu Ameriku | 1 |
| Odjel za Sjevernu Ameriku | 5 |
| Odjel za Srednju i Južnu Ameriku | 5 |
| Služba za Afriku, Aziju, Oceaniju, Rusku Federaciju i Istočno partnerstvo | 1 |
| Odjel za istočnu, južnu i jugoistočnu Aziju i Oceaniju | 5 |
| Odjel za Afriku i Srednji istok | 8 |
| Odjel za Istočno partnerstvo, Rusku Federaciju i srednju Aziju | 7 |
| Sektor za zemlje Jugoistočne Europe | 1 |
| Služba za zemlje Jugoistočne Europe | 1 |
| Odjel za susjedne zemlje (Bosna i Hercegovina, Crna Gora i Srbija) | 5 |
| Odjel za zemlje Jugoistočne Europe | 5 |
| Služba za regionalne inicijative i prekograničnu suradnju | 8 |
| Služba za gospodarsku bilateralnu suradnju | 12 |
| UKUPNO | 65 |
|  | |
| Uprava za multilateralne poslove i globalna pitanja |  |
| Sektor za NATO i međunarodnu sigurnost | 1 |
| Služba za NATO | 8 |
| Služba za međunarodnu sigurnost | 8 |
| Služba za mirovne misije i operacije | 8 |
| Sektor za UN, globalna pitanja i međunarodne organizacije | 1 |
| Služba za globalna i UN politička pitanja | 8 |
| Služba za gospodarsku multilateralu, gospodarska i socijalna pitanja | 8 |
| Služba za ljudska prava i regionalne međunarodne organizacije i inicijative | 8 |
| Služba za međunarodnu razvojnu suradnju i humanitarnu pomoć | 8 |
| UKUPNO | 58 |
|  | |
| Uprava za europsko pravo, međunarodno pravo i konzularne poslove |  |
| Sektor za europsko pravo | 1 |
| Služba za koordinaciju preuzimanja pravne stečevine EU i notifikaciju | 11 |
| Služba za pravo EU i vođenje prethodnog postupka povrede prava EU | 11 |
| Sektor za međunarodno pravo | 1 |
| Služba za međunarodno javno pravo i međunarodnopravna pitanja EU | 8 |
| Služba za međunarodne ugovore | 8 |
| Služba za granice | 8 |
| Sektor konzularnih poslova | 1 |
| Služba za međunarodnu pravnu pomoć | 15 |
| Služba za vize | 9 |
| Služba za državljanstvo i putne isprave | 15 |
| Služba za strance | 10 |
| UKUPNO | 98 |
|  | |
| Glavno tajništvo | 1 |
| Sektor za pravne poslove i ljudske resurse | 1 |
| Služba za pravne poslove | 9 |
| Služba za upravljanje ljudskim resursima | 1 |
| Odjel za planiranje i razvoj ljudskih resursa | 5 |
| Odjel za radno-pravna pitanja | 10 |
| Odjel za administrativnu potporu | 37 |
| Sektor za informatiku, distribuciju podataka i zaštitu | 1 |
| Služba za informatiku i telekomunikacije | 1 |
| Odjel za aplikativnu i sistemsku podršku | 9 |
| Odjel za informatičko-tehničku podršku | 10 |
| Odjel za telekomunikacije | 5 |
| Služba za distribuciju podataka i informacijsku sigurnost | 1 |
| Odjel za informacijsku sigurnost i distribuciju EU i NATO dokumenata | 8 |
| Odjel za diplomatsku poštu i komunikacijsko-operativne poslove | 15 |
| Odjel za pisarnicu, IKOS i pismohranu | 10 |
| Služba za fizičku, tehničku zaštitu i zaštitu na radu | 34 |
| Sektor za financijsko-materijalne poslove | 1 |
| Služba za proračun | 11 |
| Služba za računovodstvo | 26 |
| Služba za nabavu | 12 |
| Služba za upravljanje imovinom i podršku službi vanjskih poslova | 12 |
| Služba za opće i tehničke poslove | 60 |
| Odjel za sukcesiju | 3 |
| UKUPNO | 283 |
|  | |
| Diplomatska akademija | 1 |
| Služba za diplomatsko i europsko usavršavanje | 8 |
| Služba za pripreme za rad u DM/KU i izdavaštvo | 8 |
| UKUPNO | 17 |
|  | |
| Diplomatski protokol | 1 |
| Služba za ceremonijal i posjete | 8 |
| Služba za privilegije i imunitete | 8 |
| UKUPNO | 17 |
|  | |
| Samostalni sektor za analitiku i političko planiranje | 1 |
| Služba za političku analitiku | 14 |
| Služba za javnu diplomaciju | 15 |
| UKUPNO | 30 |
|  | |
| Samostalna služba za odnose s javnošću i informiranje |  |
| Odjel za odnose s javnošću | 8 |
| Odjel za informiranje | 10 |
| UKUPNO | 18 |
|  | |
| Samostalni sektor za prevođenje | 1 |
| Služba za prevođenje i redakture pravne stečevine i EU dokumenata na hrvatski jezik | 16 |
| Služba za prevođenje zakonodavstva RH i drugih dokumenata za potrebe suradnje s institucijama EU | 6 |
| UKUPNO | 23 |
|  | |
| Samostalna služba za Zajedničku vanjsku i sigurnosnu politiku (ZVSP) |  |
| i Zajedničku sigurnosnu i obrambenu politiku (ZSOP) |  |
|  | |
| UKUPNO | 11 |
|  | |
| Inspektorat službe vanjskih poslova |  |
|  | |
| UKUPNO | 6 |
|  | |
| Samostalni odjel za unutarnju reviziju |  |
|  | |
| UKUPNO | 3 |
|  | |
| Posebni položaji: |  |
| Glavni pravni savjetnik | 1 |
| Savjetnik ministra | 17 |
| Glasnogovornik | 1 |
| UKUPNO | 19 |
|  | |
| Ukupno MINISTARSTVO . | 751 |
|  | |
| Diplomatske misije i konzularni uredi Republike Hrvatske |  |
| Diplomatsko osoblje | 325 |
| Administrativno-tehničko osoblje | 115 |
| Djelatnici sigurnosti | 50 |
| Namještenici |  |
| UKUPNO | 490 |
|  | |
| Ukupan broj državnih službenika i namještenika u Ministarstvu | 751 |
| Ukupan broj državnih službenika i namještenika u DM/KU RH u inozemstvu | 490 |
|  | |
| UKUPNO | 1241 |

Uredba, NN 57/2012-1413